BE8 บวก 4% โบรกแนะ “ซื้อ” เป้า 100 บ. ลุ้นกำไร Q3 นิวไฮ 35 ล้าน
BE8 บวก 4% ลุ้นกำไรไตรมาส 3/65 นิวไฮ แตะ 35 ล้านบาท โต 67% จากทยอยทำงานโครงการขนาดใหญ่ ตามแบ็กล็อกที่มีสูง โบรกแนะ “ซื้อ” ราคาเป้าหมาย 100 บ.
BE8 บวก 4% ลุ้นกำไรไตรมาส 3/65 นิวไฮ แตะ 35 ล้านบาท โต 67% จากทยอยทำงานโครงการขนาดใหญ่ ตามแบ็กล็อกที่มีสูง โบรกแนะ “ซื้อ” ราคาเป้าหมาย 100 บ.
18 ต.ค. 2565

ผู้สื่อข่าวรายงานว่า วันนี้ (18 ต.ค.65) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 10:49 น. อยู่ที่ระดับ 60.00 บาท บวก 2.25 บาท หรือ 3.90% สูงสุดที่ระดับ 60.25 บาท ต่ำสุดที่ระดับ 58.50 บาท ด้วยมูลค่าการซื้อขาย 75.99 ล้านบาท

บล.โนมูระ พัฒนสิน ระบุในบทวิเคราะห์วันนี้ คาดกำไรไตรมาส 3/65 นิวไฮต่อเนื่องที่ 35 ล้านบาท เพิ่มขึ้น 67% เมื่อเทียบกับงวดเดียวกันของปีก่อน และเพิ่มขึ้น 17% จากไตรมาสก่อนหน้า จากทยอยทำงานโครงการขนาดใหญ่ ตามแบ็กล็อกที่มีสูง
โดยประเมินกำไรปี 65 เพิ่มขึ้น 64% เมื่อเทียบกับงวดเดียวกันของปีก่อนที่ 135 ล้านบาท และในปี 66 เพิ่มขึ้น 150% เมื่อเทียบกับงวดเดียวกันของปีก่อนเป็น 338 ล้านบาท จาก 1) การควบรวม X10, BAYCOMS ที่เพิ่มรายได้เป็นเท่าตัว 2) ธุรกิจหลักที่เติบโตอย่างต่อเนื่องตามความต้องการด้าน Digital transformation 3) การรุกตลาดภาครัฐที่ยังมีโอกาสมหาศาลหลังมีการออกกฎหมายสนับสนุน
โดยซื้อขายบน PER23F ที่ 39 เท่า แต่มองว่าไม่แพงเทียบกับ EPS ที่เติบโตเฉลี่ย 57% ต่อปีใน 3 ปีข้างหน้า
รวมถึง พรบ.ปฎิบัติราชการทางอิเล็กทรอนิกส์ ประกาศในราชกิจจาฯแล้ว เป็นอีกก้าวสำคัญหน่วยงานรัฐเริ่มปรับตัวยุคดิจิตัล รวมมูลค่างานหลักหมื่นล้านบาท บวกต่อ BE8 ที่มีฐานลูกค้าราชการสูง โอกาสเพิ่มรายได้ และ Scale up ธุรกิจ